TV-gids Maandag 25 Augustus 2014
JY LEES NOU TV-gids Maandag 25 Augustus 2014
18:00 Villa Rosa (kykNET): Wouter se pogings om Lente te beïndruk ruk handuit, terwyl Carina Marius op 'n afstand probeer hou nadat hulle onskuldig saam in haar bed betrap is. Anthony keer terug uit die Kaap en is begeesterd oor botoks-behandelings, maar die Villa Rosers het hul bedenkinge. Intussen sê Lente vir Marius die groen stryd aan.
18:30 7de Laan (SABC2): Die vonke spat behoorlik toe Sifiso en Jackson mekaar in Stasie Ses raakloop.
18:30 Binnelanders (kykNET): Adelyn oorreed 'n teësinnige Frankie om die strydbyl met Karli te begrawe. Adler maak 'n aanbod aan Jana. Een van Wimpie se familielede sorg vir 'n verrassing.
19:30 Fiësta (kykNET): Naboomspruit, oftewel Mookgopong, speel jaarliks gasheer vir hul gewilde Windpompfees. Hierdie feestelikheid is 'n prettige affêre met aktiwiteite soos 'n 4x4-vertoning, 'n skouspelagtige lugskou, die wildsveiling en 'n wêreldrekord-worsbraaipoging. Dan is daar natuurlik ook van ons land se beste musiektalent wat kom optree. Die groep Heuning is vandeesweek die gas-aanbieders.
20:00 Mad About You (e.tv): Paul en Jamie help Ira met 'n kompetisie sodat hulle die winkel kan red.